Kazimieras III Didysis

Kazimieras III Didysis (1310 m. balandžio 30 d. Kovalyje, Kujavijoje – 1370 m. lapkričio 11 d. Krokuvoje) – Lenkijos karalius, paskutinis Piastų giminės valdovas.

Valdymas 

1333 m. užėmė sostą po savo tėvo Vladislovo I. Vyšegrado sutartimi (1335 m.) Sileziją atidavė Bohemijos karaliui su sąlyga, kad Bohemijos valdovai atsisakys pretenzijų į Lenkiją. Kališo sutartimi (1343 m.) Kryžiuočių ordinui pripažino teisę viešpatauti Pamaryje bei Kulmo krašte. Iki 1349 m. Kazimieras užgrobė Raudonąją Rusiją (Vakarų Ukrainą), iki 1366 m. – vakarinę Volynės dalį ir taip įgijo Kujaviją. Pirmą kartą kodifikavo Lenkijos teisę, į šalį pakvietė vokiečių kolonistus ir 1364 m. įkūrė Krokuvos universitetą.

Šeima 
Kazimieras buvo vedęs tris kartus: 
  Aldona, Lietuvos kunigaikštytė iš Gediminaičių giminės; 
 Adelgeda, landgrafo Henriko II Heseno duktė;
 Jadvyga, hercogo Henriko V Glogovskio duktė. 
Nuo pirmos žmonos Kazimierui gimė dukterys − Kunigunda ir Elžbieta; kitos taip pat pagimdė dukteris, tačiau jų vardai nežinomi.

Šaltiniai

Nuorodos

Galerija 

Piastai